Title: Case 2 - Nuorten palvelut asiakasesmerkki

Authors: Outi Ahonen, Laurea-ammattikorkeakoulu (Author); Terhi Hautaviita, Laurea (Author); Johanna Holmikari, Laurea (Author); Maarika Kivistö, Laurea (Author); Reija Korhonen, Laurea (Author); Annika Kultavirta, Laurea (Author)
Years: 2020
Licence: CC BY-SA 4.0
Licence terms: Tuotettu SotePeda 24/7 -hankkeessa.

Sähköiset sosiaali- ja

terveydenhuollon palvelut

Credits: by Sotepeda (Author); 2020; licence CC BY-SA 4.0

[Image: Nuori]

Nuorten palvelut

[Image: dia tausta]

- Seuraavaksi pääset tutustumaan nuorille suunnattuihin palveluihin.
- Lue ensin lyhyt kuvaus nuorten palveluista ja vastaa tekstiin liittyvään kysymykseen.
- Sen jälkeen teet tehtävän jossa tutustut nuuorten sähköisiin palveluihin. Tämän jälkeen tutustut esimerkki asiakkaaseen ja pääset miettimään hänen palvelujaan.

[Image: dia tausta]

Nuorille suunnatut palvelut

- Nuorille suunnattuja palveluja ovat opiskeluhuolto ja opiskeluterveydenhuolto sekä nuorisotyö ja sosiaalihuollon palvelut.
- Opiskeluhuolto turvaa opiskelijan oppimista, hyvinvointia sekä fyysistä ja psyykkistä terveyttä esikoulusta alkaen toisen asteen opintojen loppuun asti. Yhteisöllisellä opiskeluhuollolla edistetään opiskelijoiden terveyttä ja hyvinvointia oppilaitoksessa.
- Opiskeluterveydenhuollon palvelut sisältävät terveysneuvonnan sekä terveystarkastukset. Palvelut on suunnattu lukiolaisille, toisen asteen ammatillisessa oppilaitoksessa opiskeleville, ammattikorkeakoululaisille sekä yliopisto-opiskelijoille. Terveydenhuoltolaki velvoittaa kuntia järjestämään terveysneuvontaa ja terveystarkastukset myös opiskelu- ja työterveyshuollon ulkopuolelle jääville nuorille.
- Nuorisotyöllä tarkoitetaan nuorten kasvun, itsenäistymisen ja osallisuuden tukemista yhteiskunnassa. Nuorisotyön kohderyhmä on alle 29-vuotiaat.  Ehkäisevä työ toteutuu nuoria koskevissa koulutuksessa, sosiaali- ja terveyspalveluissa, nuorisotyössä ja vapaa-ajan toimipaikoissa. Erityisen tärkeää on tavoittaa ne nuoret, jotka eivät syystä tai toisesta hakeudu peruskoulutuksen jälkeiseen koulutukseen tai jotka keskeyttävät opintonsa.
- Lastensuojelu järjestää tukea sitä tarvitseville lapsille, nuorille ja heidän perheilleen. Jälkihuollon palveluita järjestetään 18–21 -vuotiaille nuorille, jotka ovat olleet sijoitettuna kodin ulkopuolelle.

[Image: dia tausta]

Q: Tehtävä 1)

Mitkä näistä ovat nuorten palveluja: (voit skrollata alaspäin nähdäksesi tarkista vastaukset napin)
- Neuvola
- Lastensuojelu (correct)
- Ohjaamo (correct)
- Psykologi (correct)
- Opiskeluterveydenhuolto (correct)
- Kuraattori (correct)
- Sosiaalityö (correct)

[Image: dia tausta]

Tehtävä 2)

Etsi kolme erilaista nuorille suunnattua sähköistä sosiaali- ja terveyspalvelua. Aloita word teksti muotoon kirjoittamasi kokonaisuus, johon tuot palvelun nimen, linkin ja kuvaat jokaista löytämääsi palvelua lyhyesti muutamalla lauseella. On tarkoitus, että jatkat samaan tiedostoon seuraavia tehtäväksi antoja. Kokonaispituus on 150 - 400 sanaa.

[Image: dia tausta]

Tutustu seuraavaan asiakasesimerkkiin ja tee annetut tehtävät:

[Image: dia tausta]

Asiakasesimerkki nuoresta 2

- Tiia on lukion ensimmäisellä luokalla Hyvinkään Sveitsin lukiossa. Koulu sujuu hyvin ja Tiialla on useita ystäviä koulussa. Tiia harrastaa joukkuevoimistelua ja treenaa viisi kertaa viikossa. Treenit alkavat usein heti koulun päätyttyä ja illalla Tiialla on aikaa tehdä läksyjä. Viime aikoina Tiia on omasta mielestään suoriutunut treeneistä ja koulusta tavallista heikommin, itsetunto on laskenut ja kisat sekä kokeet ovat alkaneet jännittää tavallista enemmän. Tavatessaan terveydenhoitajan ensimmäisen vuoden määräaikaisessa tarkastuksessa Tiia kertoo tuntemuksistaan terveydenhoitajalle, joka kertoo Tiialle opiskeluhuollon palveluista tarkemmin ja ehdottaa yhteydenottoa lukion psykologiin.
- Terveydenhoitaja saa Tiialta luvan välittää yhteydenottopyynnön psykologille, joka ehdottaakin pian Tiialle tapaamisaikaa koululle. Tiia on kiinnostunut tapaamaan psykologin ja vastaa ehdotettuun aikaan myönteisesti.

[Image: dia tausta]

Tehtävä 3)

 Luettuasi nuoresta, mietin miten äsken itse poimimasi palvelut hyödyttävät asiakasesimerkin Tiia. Jatka tekstiä word tiedostoon, johon jo kirjoitit kuvauksia eri palveluista. Huomioi, että kokonaistekstin määrä on 150 - 400 sanaa.

[Image: dia tausta]

- Seuraavaksi perehdyt mihin palveluun asiakas on oikeutettu.
- Tutustu linkissä olevaan Terveydenhuoltolakiin ja vastaa monivalintakysymyksiin.
- https://www.finlex.fi/fi/laki/ajantasa/2010/20101326?search%5Btype%5D=pika&search%5Bpika%5D=terveydenhuoltolaki#L2P17
- 17§ Opiskeluterveydenhuolto

[Image: dia tausta]

Q: Tehtävä 4) Väittämä Opiskelijaterveydenhuollosta § 15

Valitse oikeat vaihtoehdot. (voit skrollata alaspäin nähdäksesi tarkista vastaukset napin)
- Oppilaitoksen opiskeluympäristön terveellisyyden ja turvallisuuden sekä opiskeluyhteisön hyvinvoinnin edistäminen sekä seuranta kolmen vuoden välein (correct)
- Opiskelijoiden terveyden ja hyvinvoinnin sekä opiskelukyvyn seuraaminen ja edistäminen, johon sisältyvät lukion ja ammatillisen oppilaitoksen opiskelijoille kaksi määräaikaista terveystarkastusta ja kaikille opiskelijoille terveystarkastukset yksilöllisen tarpeen mukaisesti (correct)
- Terveyden- ja sairaanhoitopalvelujen järjestäminen opiskelijoille, mielenterveys- ja päihdetyö, seksuaaliterveyden edistäminen ja suun terveydenhuolto mukaan lukien (correct)
- Palvelutarpeen arviointia on täydennettävä asiakkaalle laadittavalla asiakassuunnitelmalla tai muulla vastaavalla suunnitelmalla, ellei suunnitelman laatiminen ole ilmeisen tarpeetonta

[Image: dia tausta]

Tehtävä 5)

Luettuasi nuorten palveluista mieti, pitäisikö sinun lisätä asioita asiakasesimerkki Tiian palveluihin. Jatka ja muokkaa samaa tekstiä word -tiedostoon, johon jo kirjoitit kuvauksia eri palveluista. Huomioi, että kokonaistekstin määrä on 150 - 400 sanaa. Palauta word -muotoinen teksti dokumenttina tai kopioi teksti keskustelualueella olevaan palautuspaikkaan.

Osion tekijät / Osiosta vastaavat:

Outi Ahonen Laurea, Terhi Hautaviita Laurea, Johanna Holmikari Laurea, Maarika Kivistö Laurea, Reija Korhonen Laurea, Annika Kultavirta, Laurea

Case 3

Credits: by Outi Ahonen, Reija Korhonen, Annika Kultavirta, Terhi Hautaviita, Maarika Kivistö (Author); licence CC BY-SA 4.0

Laurea-ammattikorkeakoulu, 2020  CC BY-SA 4.0
Tuotettu SotePeda 24/7 hankkeessa